# Formai követelmények

1. **A diplomadolgozat ajánlott szerkezeti felépítése**

A diplomadolgozat szerkezete az alábbiak szerint tagolódjék

* Cím
* Tartalomjegyzék
* Bevezetés
* Tárgyalási (leíró, elemző) rész
* Összefoglalás
* Irodalomjegyzék
* Függelék
* Köszönetnyilvánítás (amelynek helye a dolgozatban tetszőlegesen elhelyezhető)

1. **A diplomadolgozat készítésének formai követelményei**
   1. **Borítólapok kivitele és felirata**

**Belső címlap feliratai**

* Egyetem, kar, tanszék (lap tetején, középre rendezve)
* A diplomamunka/ szakdolgozat címe (felső harmadban, középen)
* A szerző neve, szak megnevezése (alsó harmadban jobb oldalon)
* Konzulens neve, beosztása (alsó harmadban bal oldalon)
* A dolgozat benyújtásának helye (Debrecen) és éve (lap alján, középre rendezve)

A tartalomjegyzéket a belső címlap utáni oldalon decimális számrendszerben kell közölni.

* 1. **Formátum**

**Margó**

A szövegszerkesztés megkezdése előtt szükséges a margók méretének beállítása. Méretezés: bal margó 3 cm, jobb 2 cm, felső 3 cm, alsó 3 cm.

**Betűtípus**

Választáskor a legfőbb szempont az olvashatóság legyen. A betűkészlet tartalmazza a magyar mellékjeles betűket különös tekintettel az ő és ű betűkre. Betűtípus: Times New Roman.

**Betűméret**

A dolgozat szövegét legcélszerűbb 12 pontos betűvel nyomtatni. A nagyobb, 14-16 pontos betűk a címlap készítésekor és a fejezetcímek írásakor használhatók.

**Sortávolság**

Kiválasztásakor a fő szempont az olvashatóság legyen. Az optimális sorköz a másfeles (1,5-es) méret.

* 1. **A diplomadolgozat ajánlott tagolása**

**A cím**

Legyen rövid, érthető és a tartalmat jól kifejező.

**Tartalomjegyzék**

A tartalomjegyzék a részek, a fejezetek, az alfejezetek és a még kisebb egységek címéből, valamint a hozzájuk tartozó oldalszámokból épül fel.

A tartalomjegyzékben a főszövegen kívül a járulékos részeket is fel kell tüntetni.

**Bevezetés**

Indokolja a témaválasztást, annak elméleti és gyakorlati jelentőségét, fogalmazza meg a célkitűzéseket és a vizsgálati módszereket (2-3 oldal).

**Tárgyalási rész (30-40 oldal)**

Az érdemi rész tartalmát a témavezető és a hallgató(k) határozzák meg.

A téma kifejtése. A hazai szakirodalom feldolgozása mellett emeli a diplomadolgozat értékét, ha a szerző külföldi forrásokra is támaszkodik. Felhívjuk a figyelmet az Internet által adott lehetőségekre, valamint a kari könyvtárban fellelhető külföldi folyóiratokra.

**Összefoglalás (2-3 oldal)**

Röviden, tömören és világosan ismertetni kell a fontosabb megállapításokat és következtetéseket. Bátran és egyértelműen közölni kell, ha valamely célkitűzést nem sikerült megvalósítani. (Megfelelő indoklás mellett ez egyáltalán nem csökkenti a diplomadolgozat értékét!)

**Irodalomjegyzék**

Az irodalomjegyzék tartalmaz minden olyan könyv-, periodika-, elektronikus média-hivatkozást, amelyeknek a felhasználásával készült a munka. Ez nem jelenti azt, hogy minden egyes munkából történt idézet, de azt igen, hogy ezeket az irodalmakat felhasználta a szerző.

A javasolt tagolás az alábbi (megfelelő számú irodalom esetében célszerű magyar és külföldi részekre bontani)

* könyvek, cikkek, tanulmányok
* statisztikai adatforrások
* jogszabályok
* INTERNETES adatgyűjtés

(ebben az esetben a hivatkozásokra különös figyelmet kell fordítani, a hivatkozásokat dokumentum mélységig kell megadni).

**Függelék (maximum 8-10 oldal)**

Ide kerülnek azok a nagyobb méretű táblázatok, ábrák.

Ide helyezhető el továbbá a kérdőíves felmérés alapjául szolgáló dokumentumok, továbbá a statisztikai és matematikai számítások alaptáblái is.

Egyes esetekben rövidebb szöveges dokumentumok (pl. szerződése, jogszabály részletek, stb.) is helyet kaphatnak itt.

**Köszönetnyilvánítás**

A hallgató(k) köszönetet nyilvánít(anak) mindazoknak, akiktől (elméleti, gyakorlati, erkölcsi, stb.) segítséget kapott.

**A PLÁGIUM NYILATKOZATOT NEM KELL BEKÖTTETNI A KÉSZ SZAKDOLGOZATBA!**